text: راجیہ سبھا کے چیئرمین نے کہا کہ وہ ارکان پارلیمنٹ پر ہمیشہ یہ زور دیتے رہے ہیں کہ وہ بحث و مباحثہ کریں، ڈیبیٹ کریں اور فیصلہ کریں اور پارلیمنٹ اور قانون ساز اداروں میں رخنہ نہ ڈالیں، کیونکہ لوگ ان کے اس طرح کے رویے سے بے چین ہورہے ہیں۔ جناب نائیڈو نے کچھ ریاستوں میں اپوزیشن جماعتوں کے ذریعے مقننہ کا بائیکاٹ کرنے اور کچھ مخصوص واقعات میں اپوزیشن پارٹیوں کو باہر بھیج دینے کے رجحان پر بھی اظہار تشویش کیا۔ کچھ ریاستوں میں اسمبلی کا اجلاس بہت کم دنوں کے لئے ہورہا ہے، جبکہ کچھ دیگر ریاستوں میں اسمبلی اجلاس میں مسلسل خلل پڑرہا ہے۔